
ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Εφταλού, δήμου Μηθύμης, νήσου Λέσβου, Νομού 

υδραύλακα που βρίσκεται σε περιοχή του οικισμού Γούναρη του 
Ν. Λακωνίας και καθορισμός ειδικών όρων και περιορισμών δό¬ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1057 (1) 

Καθορισμός των ορίων του αιγιαλού και δημιουργία ζώνης παραλίας 
στη θέση Εφταλού, δήμου Μηθύμης, νήσου Λέσβου, Νομού Λέσβου, 
προ ιδιοκτησίας Κων/νου Τσαλίκη. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) Του άρθρου 13 του Ν. 1078/1980 και β) του 


άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0208/181/26.4.1982 (ΦΕΚ 214/26.4.1982 τ.Β’) κοινής απόφα¬ 
σης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής Αρ¬ 
μοδιότητας του Υπουργείου Οικονομικών». 

3. Την από 3 Αυγούστου 1989 έκθεση της επιτροπής καθορισμού 
των ορίων του αιγιαλού και παραλίας και θέσεων αμμοληψίας», που κα¬ 
θόρισε τα όρια του αιγιαλού και της παραλίας στην περιοχή Εφταλού, 
Μηθύμνης, νήσου Λέσβου, Νομού Λέσβου και το από Αυγούστου 1987 
τοπογραφικό διάγραμμα με κλίμακα 1:500 του Τοπογράφου - Μηχα¬ 
νικού Μιχαήλ I. Χατζέλλη που θεωρήθηκε στις 2.2.1989 από τη Δ/νση 
Τεχνικών Υπηρεσιών της Νομαρχίας Λέσβου και συνοδεύει την έκθεση 
της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ.544.5/339/89 Σ.967/13.7.89 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α/1955) «περί διοικητικής αποκεντρώσεως» σε συνδυασμό με-τις 
διατάξεις του από 28.6.1955 Β.Δ. «περί εξαιρέσεως από της κατά το 
άρθρον 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινων αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/1984, για με¬ 
ταβίβαση αρμοδιοτήτων του Υπουργού Οικονομικών στους Νομάρχες 
και στις περιφερειακές αρχές διανομαρχιακού επιπέδου, αποφασί¬ 
ζουμε: 

Επικυρώνουμε την από 3 Αυγούστου 1989 έκθεση της Επιτροπής 
καθορισμού των ορίων του αιγιαλού και παραλίας και θέσεων αμμολη¬ 
ψίας, καθώς και το από Αύγουστο 1987 τοπογραφικό διάγραμμα, που 
τη συνοδεύει, το οποίο συντάχθηκε από τον Τοπογράφο - Μηχανικό Μι¬ 
χαήλ I. Χατζέλλη με κλίμακα 1:500 και θεωρήθηκε στις 2.2.89 από 
τη Δ/νση Τεχν. Υπηρ. Ν. Λέσβου επί του οποίου η πιο πάνω Επιτροπή 
καθόρισε τα όρια του αιγιαλού, με κόκκινη συνεχή πολυγωνική γραμμή 
στη θέση Εφταλού, Μηθύμνης, Νομού Λέσβου, προ ιδιοκτησίας Κων/ 
νου Τσαλίκη και τα όρια της παραλίας με κίτρινη συνεχή πολυγωνική 
γραμμή στην ίδια θέση. 

Η απόφαση αυτή με την έκθεση της επιτροπής και το διάγραμμα, να 
δημοσιευθούν στην Εφημερίδα της Κυβερνήσεως. 

Μυτηλήνη, 11 Αυγούστου 1989 
Ο Νομαρχών Δ/ντής , 

ΣΤΑΘΗΣ ΜΑΚΙΔΗΣ 


ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑ ΛΕΣΒΟΥ 
ΟΙΚΟΝ. ΕΦΟΡΙΑ ΜΗΘΥΜΝΗΣ 

ΕΚΘΕΣΗ 

Επιτροπής καθορισμού των ορίων Αιγιαλού και Παραλίας (άρθρου 74 
Π.Δ. 636/77), για τον καθορισμό του πρώτου των ορίων του αιγια- 
λού και της παραλίας στην περιοχή Εφταλού του Δήμου Μ^θυμνας 
προς της ιδιοκτησίας του Κων/νου Τσαλίκη. 

Σήμερα στη Μήθυμνα Λέσβου στις 2.2.1989 ημέρα Πέμπ- 


οι υπο- 

γεγραμμένοι: 

1. Λάμπρος Παπαλαμπρόπουλος, ΔΕΙ/Α υπάλληλος Οικον. Εφο¬ 
ρίας Μήθυμνας. 

2. Νικόλαος Ψαρρός, Δ/ντής της Δ/νσης Τεχνικών Υπηρεσιών Ν. 
Λέσβου ως μέλη και 

3. Δ. Θεοχαρίδης, Λιμενάρχης Μυτιλήνης, ως μέλη αποτελοϋντες 
την Επιτροπή καθορισμού Ορίων Αιγιαλού και Παραλίας και θέσεων 
αμμοληψίας δυνάμει του άρθρου 74 του Π.Δ. 636/77 και της υπ’ αριθ. 
2881/30.3.1988 αποφάσεως του Νομάρχη Λέσβου, συγκληθείσα δια 
της υπ’ αριθ. ΟΕ 268/13.2.1988 προσκλήσεως του Οικον. Εφόρου 
Μήθυμνας Λέσβου, μεταβήκαμε επί τόπου στην προαναφερομένη πε¬ 
ριοχή κατά την 12.2.1988 και προβήκαμε επί του τοπογραφικού δια¬ 
γράμματος στον καθορισμό των Ορίων του Αιγιαλού και της Παραλίας 
αφού λάβαμε υπόψη: 

1. Το γεγονός ότι ο καθορισμός των Ορίων Αιγιαλού και Παραλίας 
στην παραπάνω περιοχή ζητήθηκε από τον Κων/νο Τσαλίκη. 

2. Το από Αύγουστο 1987 τοπογραφικό και υψομετρικό διάγραμμα 
με κλίμακα 1:500 που συνέταζε ο Μιχ. I. Χατζέλλης τοπογράφος - 
Μηχανικός ηλεγμένο για την ακρίβεια αποτυπώσεως και θεωρημένο 
από τον Προϊστάμενο της Δ/νσεως Τεχνικών Υπηρεσιών Ν. Λέσβου με 
ημερομηνία 2.2.1989. 

3. Τις διατάξεις του Α.Ν. 2344/40 όπως τροποποιήθηκε και συ¬ 
μπληρώθηκε και τις διατάξεις του Ν. 1337/83 και τις σχετικές προς 
τούτο υπ’ αριθ. Δ.3474/1970 Πολ. 105 από 29.7.1983 και Ν. 505/ 
253 Πολ. 69 από 30.3.1984 διατάξεις του Υπουργείου Οικονομικών. 

4. Την εκ της επιτόπιου μετεκτήσεως στην παραπάνω περιοχή σχη- 


ματισθείσα αντίληψη περί του πλάτους της βρεχομένης ζώνης της ξηράς 
και λοιπών συναφών στοιχείων ήτοι: 

α) ότι η ακτή είναι αμμώδης και στα άκρα βραχώδης και 
β) ότι η άνεμοι είναι συνήθως βόρειοι 4-5 μποφώρ (έντασις κυμά¬ 
των) και το ύψος κυμάτων περίπου ενός μέτρου, αποφασίζει: 
Καθορίζει επί του ως άνω τοπογραφικού διαγράμματος: 

1. Με συνεχή κόκκινη πολυγωνική γραμμή την Οριογρα'\μή του Αι- 
γιαλού υπό στοιχεία ΑΩΑΒΓ.... ΛΜΝΞΟΠΡΣΤΥΦΧΨΏί/Ο. 

2. Με συνεχή κίτρινη πολυγωνική γραμμή την Οριογραμμή παρα¬ 
λίας ως εμφαίνεται στο Τοπογραφικό διάγραμμα με στοιχεία ΑΟ- 

ΑΒΓΛΜΝΟΞΟΠΡΣΤΥΦΧΨΩΟΟ. 

Οι κορυφές των Οριογραμμών ορίζονται δια συντεταγμένου εξαρτο- 
μένου εκ των Τριγωνομετρικών Πρώτων δικτύου. 

Καθορίστηκε ζώνη παραλίας σύμφωνα με το άρθρ. 5 παρ. 1 του Α.Ν. 
2344/40 όπως αυτό αντικαταστάθηκε από το άρθρ. 23 παρ. 5 του Ν. 
1337/83. 

Επειδή δεν εξυπηρετούνται οι σκοποί της παρ. 1 του άρθρ. 7 του Α.Ν. 
2344/40. 

3. Η οριογραμμή του Αιγιαλού δεν παρακάμπτει τα εν αυτώ υπάρχο¬ 
ντα κτίσματα. 

4. Δεν βρέθηκαν στοιχεία για την ύπαρξη Παλαιού Αιγιαλού. 

Η Επιτροπή 

ΛΑΜΠΡΟΣ ΠΑΠΑΛΑΜΠΡΟΠΟΥΛΟΣ, ΝΙΚ. ΨΑΡΡΟΣ 
Δ. ΘΕΟΧΑΡΙΔΗΣ 

Αριθ. 259 (2) 

Αναγκαστική απαλλοτρίωση ακινήτου στον Κάμπο Ικαρίας για αρχαιο¬ 
λογικούς σκοπούς. 

Ο ΝΟΜΑΡΧΗΣ ΣΑΜΟΥ 

Έχοντας υπόψη: 

1. Τις διατάξεις του Ν.Δ. 797/1971 «περί αναγκαστικών απαλλο¬ 
τριώσεων» σε συνδυασμό με τις διατάξεις του Β.Δ. 193/1971 «περίαρ- 
μοδιότητος των Νομαρχών προς κήρυξιν αναγκαστικών απαλλοτριώ¬ 
σεων». 

2. Τις διατάξεις του άρθρου 1 του Ν. ΒΡΞΖ/1893 «περί αναγκαστι¬ 
κής απαλλοτριώσεως ακινήτων προς συντήρησιν ή ανεύρεσιν αρχαιοτή¬ 
των». 

3. Το 37/2.10.1984 απόσπασμα πρακτικού από τη συνεδρίαση του 
Κεντρικού Αρχαιολογικού Συμβουλίου. 

4. Το Φ. 55/4539306/15.6.1989 έγγραφο του Υπουργείου Πολι¬ 
τισμού με το οποίο προτείνεται η κήρυξη αναγκαστικής απαλλοτρίωσης 
ακινήτων στον Κάμπο Ικαρίας, αποφασίζουμε: 

Κηρύσσουμε την αναγκαστική απαλλοτρίωση ακινήτων για λόγους 
δημοσίας ωφελείας και ειδικότερα για την προστασία, συντήρηση και 
ανάδειξη της αρχαιολογικής περιοχής Οινόης Ικαρίας, των ερειπίων 
της ύστερης αρχαιότητας και των παλαιοτέρων οικοδομικών φάσεων 
που βρίσκονται στον Κάμπο Ικαρίας συνολικής εκτάσεως 356,50 τ.μ. 
και εικονίζονται με τα στοιχεία ΑΒΓ ΔΕΖΗΘΙΚΑ και με κλίμακα 
1:200 στο κτηματολογικό διάγραμμα - πίνακα, που έχει συντάξει ο 
σχεδιαστής Νικόλαος Βλάχος και θεωρήθηκε από το Διευθυντή αποτυ¬ 
πώσεων και συντήρησης κτιρίων του Ταμείου Αρχαιολογικών Πόρων 
και Απαλλοτριώσεων Μ. Μαυραϊδή, στις 12.6.1989. 

Στην έκταση που απαλλοτριώνεται προβάλλει δικαίωμα κυριότητας 
ο Ελευθέριος Μουρσελάς. 

Η απαλλοτρίωση κηρύσσεται υπέρ του Δημοσίου και με δαπάνη του 
Ταμείου Αρχαιολογικών Πόρων και Απαλλοτριώσεων (ΤΑΠΑ). 

Η απόφαση αυτή να δημοσιευθεί στην Εφημερίδα της Κυβερνήαεως. 

Σάμος, 4 Αυγούστου 1989 

Ο Νοααρχών Δ/ντής 
ΓΕΏΡΓΙΟΣ ΜΑΝΟΥ 

-♦- 

Αριθ. 278 (3) 

Αναγκαστική απαλλοτρίωση ακινήτου στην Κοινότητα Κοκκαριού Ν. 

Σάμου για τις ανάγκες του Ο.Τ.Ε. 

Ο ΝΟΜΑΡΧΗΣ ΣΑΜΟΥ 

Έχοντας υπόψη: 

1. Τις διατάξεις του Ν.Δ. 797/1971 «περί αναγκαστικών απαλλο¬ 
τριώσεων» σε συνδυασμό με τις διατάξεις του Β.Δ. 193/1971 «περί αρ- 
μοδιότητος των Νομαρχών προς κήρυξιν αναγκαστικών απαλλοτριώ¬ 
σεων». 

2. Τις διατάξεις του άρθρου 52 παράγραφος 5 του Ν.Δ. 165/1973 
«περί Οργανισμού Τηλεπικοινωνιών Ελλάδος για τη δυνατότητα του 
Ο.Τ.Ε. για αναγκαστική απαλλοτρίωση ακινήτων για την πρόσκτηση 
των αναγκαιούντων οικοπεδικών εκτάσεων απ’ αυτόν. 

3. Το απόσπασμα της 2118/10.5.1989 Συνεδρίασης του Διοικητι¬ 
κού Συμβουλίου του ΟΤΈ Α.Ε. με το οποίο εγκρίνεται η πρόσκτηση οι¬ 
κοπέδου στο Κοκκάρι με αναγκαστική απαλλοτρίωση. 

4. Την 913.11/425007/27.7.1989 έγγραφη πρόταση των Νομι¬ 
κών Υπηρεσιών του Ο.Τ.Ε. Α.Ε. για την ανάγκη κήρυξης αναγκαστι¬ 
κής απαλλοτρίωσης, αποφασίζουμε: 

Κηρύσσουμε αναγκαστική απαλλοτρίωση ακινήτου για λόγους δη¬ 
μόσιας ωφέλειας και ειδικότερα για την πρόσκτηση οικοπεδικής εκτά¬ 
σεως 335,76 τ.μ. που βρίσκεται στον οικισμό χωρίς ρυμοτομικό σχέδιο 
Κοκκάρι Σάμου, όπως αυτή εικονίζεται με τα στοιχεία Κ Λ Μ Ν Ξ Ο Κ 
κτηματολογικό διάγραμμα και του 8314/Τ2/21.7.1988 κτηματολο¬ 
γικό πίνακα, που συνέταξε ο τοπογράφος Μηχανικός Ιωάννης Αλεξό- 
πουλος και θεωρήθηκαν την 11.8.1989 από τον Πρ/νο ΔΤΥ Σάμου 
Αριστομένη Σεχιώτη. 

Στηνέκταση που απαλλοτριώνεται προβάλλει δικαίωμα κυριότητας 
η Μαριάνθη Μωραΐτη. 

Η απαλλοτρίωση κηρύσσεται υπέρ και με δαπάνη του Ο.Τ.Ε. Α.Ε. 


Η απόφαση αυτή να δημοσιευθεί στην Εφημερίδα της Κυβερνήαεως. 

Σάμος, 16 Αυγούστου 1989 

Ο Νομαρχών Δ/ντής 
ΓΕΩΡΓΙΟΣ ΜΑΝΟΥ 

- ♦ - 

Αριθ. 294 (4) 

Κήρυξη αναγκαστικής απαλλοτριώσεως στην περιοχή Ποσειδώνιο της 
Κοινότητας Παλαιοκάστρου Σάμου, εκτάσεως 1.499 τ.μ. για στρατιω¬ 
τικές ανάγκες. 

Ο ΝΟΜΑΡΧΗΣ ΣΑΜΟΥ 

Έχοντας υπόψη: 

1. Τις διατάξεις του Ν.Δ. 797/1971 «περί αναγκαστικών απαλλο¬ 
τριώσεων» σε συνδυασμό με τις διατάξεις του Β.Δ. 193/1971 «περί αρ- 
μοδιότητος των Νομαρχών προς κήρυξιν αναγκαστικών απαλλοτριώ¬ 
σεων». 

2. Τις διατάξεις του ΓΣΙΣΤ/1907 και τις διατάξεις του Νόμου 
4442/1929 «περί κυρώσεως του από 21 Σεπτεμβρίου 1926 Ν.Δ. 
«περί Στρατιωτικών και Ναυτικών Εισφορών και Ναυλώσεων» όπως 
έχουν τροποποιηθεί και ισχύουν. 

3. Τη σχετική γνωμάτευση Φ.913.1/ 76/595090/Σ.1088/ 
27.4.89/ ΦΕΣ/ΔΥΠΟ/1/3ο, αποφασίζουμε: 

Κηρύσσουμε την αναγκαστική απαλλοτρίωση λόγω δημοσίας ωφε¬ 
λείας και ειδικά για την κάλυψη στρατιωτικών αναγκών, εκτάσεως 
1.499 τ.μ., που βρίσκεται στην περιοχή Ποσειδώνιο της Κοινότητας 
Παλαιοκάστρου Σάμου όπως αυτή ειδικότερα απεικονίζεται στο υπό 
κλίμακα 1:250 κτηματολογικό διάγραμμα - πίνακα της 79 ΑΔΤΕ που 
συντάχθηκαν από το Λοχία Δημήτριο Τόλη Πολιτικό Μηχανικό την 
14.2.1989 και θεωρήθηκαν από τον Εμμανουήλ Πιζάνια, Ταγμα¬ 
τάρχη του 3ου Τμήματος ΤΕΘΑ. 

Στην απαλλοτριούμενη έκταση προβάλλουν δικαίωμα κυριότητας οι: 
Αικατερίνη Σπύρου, Γεωργία Σπόρου και Ανδριάνα Σπύρου. 

Η απαλλοτρίωση κηρύσσεται υπέρ του Δημοσίου και με έξοδα του 
Τάμειου' Εθνικής Αμύνής (ΤΕΘΑ). 

Η απόφαση αυτή να δημοσιευθεί στην Εφημερίδα της Κυβερνήαεως. 

Σάμος, 24 Αυγούστου 1989 

Ο Νομαρχών Δ/ντής 
ΓΕΩΡΓΙΟΣ ΜΑΝΟΥ 

- ♦ - 

Αριθ. ΤΠ.5347 (5) 

Άρση απαλλοτρίωσης στο Σ.Σ. Λιανοκλαδίου, Ν. Φθιώτιδας, (σχετική 

η αριθ. 32/81 πράξη αναλογισμού αποζημιώσεως ιδιοκτησιών). 

Ο ΝΟΜΑΡΧΗΣ ΦΘΙΩΤΙΔΑΣ 

Μετά από τα παρακάτω δεδομένα: 

1. Τις διατάξεις του από 17.7.23 Ν.Δ. «περί σχεδίων πόλεων» όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 1 των παρ. 1 και 2 του Ν.Δ. 532/70 
«περί συμπληρώαεως των διατάξεων περί διοικητικής αποκεντρώ- 
σεως». 

3. Τις διατάξεις του Ν.Δ. 1018/1971 «περί τροποποιήσεως του 
Α.Ν. 314/68 «περί παροχής στον Υπουργό Β. Ελλάδος και τους Νο- 
μάρχας αρμοδιότητες επί θεμάτων εγκρίσεων, επεκτάσεων ή τροποποι¬ 
ήσεων σχεδίων πόλεων και κωμών. 

4. Το άρθρο 33 παρ. 2 του Ν. 1337/83. 

5. Τις διατάξεις των άρθρων 18 έως 22 του 11 κεφαλαίου του από 
3.4.29 Δ/τος «περί Γενικού Οικοδομικού Κανονισμού του Κρά¬ 
τους». 

6. Τις διατάξεις του 8/9.6.73 Ν.Δ. και 1577/1985 Νόμου (ΦΕΚ 
210/18.12.85 Α’) περί Γενικού Οικοδομικού Κανονισμού». 

7. Την αριθ. 477/85 απόφαση του Μονομελούς Πρωτοδικείου Λα¬ 
μίας περί καθορισμού τιμής μονάδος και αποζημιώσεως. 

8. Την αριθ. 1878/2.6.89 εισήγηση του ΤΠ και ΠΕ Ν. Φθιώτιδας. 

9. Την αριθ. 117/7.7.89 (θέμα 5ον) σύμφωνη γνωμοδότηση του 
Συμβουλίου ΧΟΠ Ν. Φθιώτιδας. 

10. Το Ν. 1512/11.1.85 (ΦΕΚ 4Α/11.1.85). 

11. Το αριθ. 183/1986 Π.Δ. /ΦΕΚ 70Α/5.6.86), αποφασί¬ 
ζουμε: 

Αίρουμε την επιβληθείσα με την Τ.Υ. 2308/20.2.79 απόφασή μας 




6042 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


απαλλοτρίωσης στο Σ.Σ. Λιανοκλαδίου και στο σημείο για το οποίο συ¬ 
ντάχθηκε η αριθ. 32/81 πράξη αναλογισμού αποζημιώσεως ιδιοκτη¬ 
σιών καθόσον έχει παρέλθει διάστημα μεγαλύτερο των δεκαοκτώ (18) 
μηνών από την έκδοση απόφασης του Δικαστηρίου που καθόρισε τιμή 
μονάδος για τα απολλοτριούμενα ακίνητα και δεν κατεβλήθησαν οι ανά¬ 
λογες αποζημιώσεις από τους υπόχρεους προς αποζημίωση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 14 Ιουλίου 1989 

Ο Νομαρχών Δ/ντής 
Ν. ΝΙΚΟΛΑΪΔΗΣ 

-♦- 

ΑΝΑΚΟΙΝΩΣΕΙΣ 

Αριθ. 639 (6) 

Παρακατάθεση αποζημίωσης απαλλοτριωθέντος ακινήτου στην Κοινό¬ 
τητα Λαμπινούς Μαγνησίας. 

ΠΕΡΙΛΗΨΗ 

ΠΑΡΑΚΑΤΑΘΕΣΗΣ ΑΠΟΖΗΜΙΩΣΕΩΣ 

Δια του υπ’ αριθ. 33043/24.8.1989 γραμματίου συστάσεως παρα¬ 
καταθήκης του Ταμείου Παρακαταθηκών και Δανείων (Γραφείο Παρα¬ 
καταθηκών Α' Βόλου), η Κοινότητα Λαμπινούς του Νομού Μαγνησίας 
παρακατάθεσεν το συμπληρωματικό ποσόν των επτακοσίων επτά χιλιά¬ 
δων επτακοσίων δρχ. (707.700) ως αποζημίωση απαλλοτριωθέντος 
αστικού ακινήτου, ήτοι οικοπέδου μετά της επ’ αυτού δυορόφου οικοδο¬ 
μής φερομένου ως ανήκοντος εις τον Παναγιώτην Ιωάννου Παναγιωτό- 
πουλον, κατοίκου Αθηνών, δια την οποία απαλλοτρίωσιν οι υπ’ αριθ. 
40/86 και 64/86 αποφάσεις του Κοινοτικού Συμβουλίου της Κοινότη¬ 
τας Λαμπινούς και η υπ’ αριθ. 21683/31.12.1986 εγκριτική πράξη 
του Νομάρχη Μαγνησίας και η υπ’ αριθ. 8/2166/441/1988 από¬ 
φαση καθορισμού τιμής μονάδος του Μονομελούς Πρωτοδικείου Βόλου 
δια την εγκατάσταση των υπηρεσιών της Κοινότητας Λαμπινούς. 

Η ως άνω απόφασις του Μονομελούς Πρωτοδικείου Βόλου εξεδόθη 
κατ’ αντιδικίαν προς τον Βασίλειον Ιωάννου Μαντζαφλέρη καταστάντα 
κύριον του απαλλοτριωθέντος μετά την έναρξη της διαδικασίας της' 
απαλλοτριώσεως και προ του καθορισμού της αποζημιώσεως υπό του 
Πρωτοδικείου Βόλου, δεδομένου ότι ο ειρημένος Βασίλειος Ιωάννου 
Μαντζαφλέρης εγένετο κύριος του απαλλοτριωθέντος δια του υπ’ αριθ. 
1848 πωλητηρίου συμβολαίου της συμβολαιογράφου Βόλου Μαρ. Κα- 
ζακίδου - Χρυσοχού νομίμως μεταγραφέντα εις τα βιβλία μεταγραφών 
του Υποθηκοφυλακείου Μηλεών. 

Το παρακατεθέν συμπληρωματικό ποσόν μαζί με το παρακατεθέν αρ¬ 
χικό ποσόν των 3.500.000 δρχ. θα εισπραχθεί από τον δικαιούχο ή 
τους δικαιούχους συνεπεία δικαστικής απόφασης. 

Λαμπινού, 25 Αυγούστου 1989 

Ο Πρόεδρος της Κοινότητας 
ΑΠΟΣΤΟΛΟΣ ΧΑΤΖΗΤΟΥΡΝΟΣ 

-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 56995/4062 (7) 

Χαρακτηρισμός ως διατηρητέου κτιρίου μύλου με ελαιοτριβείο και 

υδραύλακα που βρίσκεται σε περιοχή του οικισμού Γούναρη του Ν. 

Λακωνίας και καθορισμός ειδικών όρων και περιορισμών δόμησης 

αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2)τουΝ. 1577/1985 (Α' 
210) όπως τροποποιήθηκαν με το άρθρο 1 (παρ. 1 και 2) του Ν. 1772/ 
1988 «Τροποποίηση διατάξεων του Ν. 1577/1985 «Γενικός Οικοδο¬ 
μικός Κανονισμός» και άλλες σχετικές διατάξεις (Α’ 91). 

2. Την υπ’ αριθ. Γ4 δ 15883/1903/8.2.1988 κοινή απόφαση του 
Υπουργού Προεδρίας της Κυβέρνησης και του Αναπληρωτή Υπουργού 
Περιβάλλοντος, Χωροταξίας και Δημοσίων Έργων (Β' 142). 

3. Την από 2.8.89 αιτιολογική έκθεση της Δ/νσης Πολεοδομικού 
Σχεδιασμού, Τμήμα Παραδοσιακών Οικισμών. 

4. Την από 28.7.1989 (αριθ. Πρωτ. 55911/7236/4.8.89) σύμ¬ 


φωνη γνώμη της Καίτης Θεοδωρακοπούλου - Φακιολά που συμφωνεί 
για τον χαρακτηρισμό ως διατηρητέου του παρακάτω κτιρίου, αποφασί¬ 
ζουμε: 

1. Χαρακτηρίζεται ως διατηρητέο το κτίριο μύλου με ελαιοτριβείο 
και ο πέτρινος υδραύλακας που βρίσκεται σε περιοχή του οικισμού Γού¬ 
ναρη του Ν. Λακωνίας, φερόμενο ως ιδιοκτησία Καίτης Θεοδωρακο¬ 
πούλου - Φακιολά, όπως η περιοχή φαίνεται με κόκκινο περίγραμμα 
στο σχετικό πρωτότυπο διάγραμμα σε κλίμακα 1:5000 που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
υπ’ αριθ. 56995/1989 πράξη του. 

Ακριβές αντίγραφο του παραπάνω διαγράμματος θα είναι αναρτη- 
μένο επί 20 ημέρες τουλάχιστον από τη δημοσίευση της απόφασης αυ¬ 
τής στην Εφημερίδα της Κυβερνήσεως στο Τμήμα Αρχείου Σχεδίων της 
Δ/νσης Τοπογραφικών Εφαρμογών του Υπουργείου Περιβάλλοντος, 
Χωροταξίας και Δημοσίων Έργων, οδός Πουλίου και Αμαλιάδος 17, 
για να λάβουν γνώση οι ενδιαφερόμενοι. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση του φέροντα οργανισμού, η εσωτερική διαρρύθμιση 
καθώς και επεμβάσεις για λόγους λειτουργικούς, εφ’ όσον δεν αλλοιώ¬ 
νεται ο αρχιτεκτονικός χαρακτήρας του διατηρητέου κτιρίου. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για την χρήση 
των χώρων του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και στον περιβάλλοντα χώρο του, καθώς και για, την 
τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (Ε.Π.Α.Ε.). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λθήιτ 22 Αυγούστου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 


Αριθ. ΤΠ.5348 (8) 

Τροποποίηση του ρυμοτομικού σχεδίου Λαμίας V, Φθιώτιδας, που 
αφορά το χαρακτηρισμό τμήματος της οδού Λυκου/^ου ως πεζοδρό¬ 
μου. 

Ο ΝΟΜΑΡΧΗΣ ΦΘΙΩΤΙΔΑΣ 

Μετά από τα παρακάτω δεδομένα: 

I. Τις διατάξεις του από 17.7.23 Ν.Δ. «περί σχεδίων πόλεων» όπως 
μεταγενέστερα τροποποιήθηκαν και συμπληρώθηκαν. 

• 2. Τις διατάξεις του άρθρου 1 των παρ. 1 και 2 του Ν.Δ. 532/70 
«περί συμπληρώσεως των διατάξεων περί διοικητικής αποκεντρώ- 
σεως». 

3. Τις διατάξεις του Ν.Δ. 1018/1971 «περί τροποποιήσεως του 
Α.Ν. 314/68 «περί παροχής στον Υπουργό Β. Ελλάδος και τους Νο- 
μάρχας αρμοδιότητες επί θεμάτων εγκρίσεων, επεκτάσεων ή τροποποι¬ 
ήσεων σχεδίων πόλεων και κωμών. 

4. Το άρθρο 33 παρ. 2 του Ν. 1337/83. 

5. Τις διατάξεις των άρθρων 18 έως 22 του 11 κεφαλαίου του από 
3.4.29 Δ/τος «περί Γενικού Οικοδομικού Κανονισμού του Κρά¬ 
τους». 

6. Τις διατάξεις του 8/9.6.73 Ν.Δ. και 1577/1985 Νόμου (ΦΕΚ 
210/18.12.85 Α') περί Γενικού Οικοδομικού Κανονισμού». 

7. Την αριθ. 111/21.4.89 απόφαση του Δημοτικού Συμβουλίου του 

Δήμου Ααμιέων. . , 1 

8. Την αριθ. 3869/30.5.89 εισήγηση του ΤΠ και ΠΕ Ν. Φθιώτι¬ 
δας. 

9. Την αριθ. 118/7.7.89 (θέμα 6ον) σύμφωνη γνωμοδότηση του 
Συμβουλίου ΧΟΠ Ν. Φθιώτιδας. 

10. Το Ν. 1512/11.1.85 (ΦΕΚ 4Α/11.1.85). 

II. Το αριθ. 183/1986 Π.Δ. /ΦΕΚ 70Α/5.6.86), αποφασί¬ 
ζουμε: 

Εγκρίνουμε την τροποποίηση του ρυμοτομικού σχεδίου Λαμίας και 
χαρακτηρίζουμε τμήμα της οδού Λυκούργου μεταξύ των οδών Κολοκο- 

τρώνη και Αιόλου ως πεζόδρομο. 

Διάγραμμα της τροποποίησης κλίμακος 1:500 θα αναρτηθεί στο πί¬ 
νακα ανακοινώσεων του Τμήματος Πολεοδομίας και Πολ/κών Εφαρ¬ 
μογών επί ένα δεκαπενθήμερο. 

Η απόφαση αυτή ισχύει από την ημερομηνία που θα δημοσιευθεί στην 
Εφημερίδα της'Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 14 Ιουλίου 1989 

Ο Νομαρχών Δ/ντής 
Ν. ΝΙΚΟΛΑΪΔΗΣ 

-φ- 

Αριθ. ΤΠ.5355 (9) 

Τροποποίηση του ρυμοτομικού σχεδίου Γαλανέϊκα Λαμίας Ν. Φθιώτι¬ 
δας, (κατάργηση τμήματος οδού Σκύρου) και καθορισμός περιγράμμα¬ 
τος κτιρίου για-κατασκευή αναψυκτηρίου. 

Ο ΝΟΜΑΡΧΗΣ ΦΘΙΩΤΙΔΑΣ 

Μετά από τα παρακάτω δεδομένα: 

1. Τις διατάξεις του από 17.7.23 Ν.Δ. «περί σχεδίων πόλεων» όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 1 των παρ. 1 και 2 του Ν.Δ. 532/70 
«περί συμπληρώσες των διατάξεων περί διοικητικής αποκεντρώ- 
σεως». 

3. Τις διατάξεις του Ν.Δ. 1018/1971 «περί τροποποιήσεως του 
Α.Ν. 314/68 «περί παροχής στον Υπουργό Β. Ελλάδος και τους Νο- 
μάρχας αρμοδιότήτες επί θεμάτων εγκρίσεων, επεκτάσεων ή τροποποι¬ 
ήσεων σχεδίων πόλεων και κωμών. 

4. Το άρθρο 33 παρ. 2 του Ν. 1337/83. 


5. Τις διατάξεις των άρθρων 18 έως 22 του 11 κεφαλαίου του από 
3.4.29 Δ/τος «περί Γενικού Οικοδομικού Κανονισμού του Κρά¬ 
τους». 

6. Τις διατάξεις του 8/9.6.73 Ν.Δ. και 1577/1985 Νόμου (ΦΕΚ 
210/18.12.85 Α’) περί Γενικού Οικοδομικού Κανονισμού». 

7. Την αριθ. 153/2.6.89 απόφαση του Δημοτικού Συμβουλίου του 
Δήμου Λαμιέων. 

8. Την αριθ. 4954/26.6.89 εισήγηση του ΤΠ και Ϊ1Ε Ν. Φθιώτι¬ 
δας. 

9. Την αριθ. 128/7.7.89 (θέμα 13ον) σύμφωνη γνωμοδότηση του 
Συμβουλίου ΧΟΠ Ν. Φθιώτιδας. 

10. Το Ν. ,1512/11.1.85 (ΦΕΚ 4Α/11.1.85). 

11. Το αριθ. 183/1986 Π.Δ. /ΦΕΚ 70Α/5.6.86), αποφασί¬ 
ζουμε: 

Εγκρίνουμε την τροποποίηση του ρυμοτομικού σχεδίου (Γαλανέϊκα) 
στην Λαμία που αφορά την κατάργηση τμήματος της οδού Σκύρου 
έμπροσθεν του Δημοτικού Σχολείου ήτοι στο τμήμα της οδού Σκύρου 
μεταξύ των οδών Αιγίνης και Άνδρου και τον καθορισμό περιγράμμα¬ 
τος κτιρίου για την ανέγερση αναψυκτηρίου. 

Διάγραμμα της τροποποίησης κλίμακος 1:500 θα αναρτηθεί στο πί¬ 
νακα ανακοινώσεων του Τμήματος Πολεοδομίας και Πολ/κών Εφαρ¬ 
μογών επί ένα δεκαπενθήμερο. 

Η απόφαση αυτή ισχύει από την ημερομηνία που θα δημοσιευθεί στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 14 Ιουλίου 1989 

Ο Νομαρχών Δ/ντής 
Ν. ΝΙΚΟΛΑΪΔΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο, 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» » 

» 

Β 

» 

10.000 

Υ) 

» » 

» 

Γ' 

», 

4.000 

δ) 

» » 

» 

Δ' 

» 

10.000 

ε) 

» » 

» 

Αναπτυξιακών Πράξεων 

» 

8.000 

στ) 

» » 

» 

Ν.Π.Δ.Δ. 

» 

4.000 

ζ) 

» » 

» 

ΠΑΡΑΡΤΗΜΑ 

» 

2.000 

η) 

» » 

» 

Δελτ. Εμπ.8» Βιομ. Ιδ. 

» 

5.000 

θ) 

» » 

» 

Αν. Ειδικού Δικαστηρίου 

» 

- 1.000 

ι) 

» » 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























